
Előzmények
Az első hónapban egy tervezési program egyéni/párokban történő megírása következik, ez gyakorlatilag egy előrevetített terv a diplomamunkában megjelenő kísérleti műhely projektre, mely tartalmaz kutatást, célokat, metódust, munkamenetet és ütemtervet valamint előrevetíti a végső projekt bemutatásának módját és léptékét (1/1 épített, prototípus, makett vagy terv). A félév végére a tervezett munka koncepciótervének kell elkészülnie, a féléves kipakoláson ez kerül bemutatásra.

Tematika:

Az eddig tanultakat felhasználva a leendő diplomázók előtt három fő irány körvonalazódik, mely a kísérleti műhely blokk megmutatkozása is lesz egyben az építészeti tervezés mellett.  Lehetőség van az eddig is megszokott módon egy tárgy, éplüetrészlet, belőépítészeti megoldás kitalálására és kidolgozására, mely jó esetben kapcsolódik az építészeti tervhez Leheőség nyílik párokba/csapatokba rendeződve nagyobb léptékű, az MA 1-2 félévben megtapasztalt módon végigvitt munkafolyamatra is (installáció lépték), mely nem feltétlenül kell, hogy kapcsolódjon a tervezéshez. A harmadik lehetőség, mikor a kísérleti műhely és a tervezési stúdió teljes egészében összemosódik és a kettő fúziójából egy olyan léptékű építészeti/installáviós terv születik mely aztán 1/1-ben meg is épül.

